ਸਿਰਲੇਖ: ਸਰੋਜ ਖ਼ਾਨ: ਉਹ ਗੱਲ ਜਿਸ ਕਰਕੇ ਸਰੋਜ ਖ਼ਾਨ ਨੇ ਗੁੱਸੇ ਹੋ ਕੇ ਰਵੀਨਾ ਟੰਡਨ ਦੀ ਫਿਲਮ ਛੱਡ ਦਿੱਤੀ ਸੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਸਰੋਜ ਖ਼ਾਨ ਨੇ ਨਿੱਕੀ ਉਮਰੇ ਹੀ ਡਾਂਸ ਕਰਨਾ ਸ਼ੁਰੂ ਕਰ ਦਿੱਤਾ ਸੀ

ਅਜਿਹੀ ਫਿਲਮ ਇੰਡਸਟਰੀ ਦੀ ਮਾਸਟਰਜੀ ਸੀ ਡਾਂਸ ਮਾਸਟਰ ਸਰੋਜ ਖਾਨ। ਸਰੋਜ ਖਾਨ ਦੀ 3 ਜੁਲਾਈ ਨੂੰ ਮੁੰਬਈ ਵਿੱਚ ਮੌਤ ਹੋ ਗਈ।

ਸਰੋਜ ਖਾਨ ਉਹ ਡਾਂਸ ਮਾਸਟਰ ਸੀ ਜਿਨ੍ਹਾਂ ਨੇ ਸਾਧਨਾ ਤੋਂ ਲੈ ਕੇ ਆਲੀਆ ਭੱਟ ਨੂੰ ਆਪਣੇ ਇਸ਼ਾਰਿਆਂ 'ਤੇ ਨਚਵਾਇਆ ਸੀ। ਫਿਲਮਾਂ ਵਿੱਚ ਉਨ੍ਹਾਂ ਦੇ ਯੋਗਦਾਨ ਦਾ ਅੰਦਾਜ਼ਾ ਇਸ ਗੱਲ ਤੋਂ ਲਗਾਇਆ ਜਾ ਸਕਦਾ ਹੈ ਕਿ ਸਰੋਜ ਖਾਨ ਨੇ 70 ਵਿਆਂ ਤੋਂ ਹੁਣ ਤੱਕ ਹਿੰਦੀ ਸਿਨੇਮਾ ਨੂੰ ਇੱਕ ਤੋਂ ਇੱਕ ਵਧੀਆ ਗਾਣੇ ਦਿੱਤੇ ਹਨ।

ਤੁਸੀਂ ਸ਼ਾਇਦ ਫਿਲਮ ਦਾ ਨਾਮ ਸੁਣਿਆ ਹੋਵੇਗਾ - ਫਲੈਟ ਨੰਬਰ 9 ਅਤੇ ਗਾਣਾ ਸੀ ਹੈਲਨ ਦਾ- ‘ਆਂਖੋਂ ਸੇ ਮੈਨੇ ਪੀ ਹੈ, ਚੋਰੀ ਤੋ ਨਹੀਂ ਕੀ ਹੈ।’

ਸਰੋਜ ਖਾਨ ਉਦੋਂ ਸਿਰਫ਼ 12 ਸਾਲਾਂ ਦੀ ਸੀ। ਸਰੋਜ ਦੇ ਗੁਰੂ ਸੋਹਨਲਾਲ ਨੇ ਉਨ੍ਹਾਂ ਨੂੰ ਇਸ ਗਾਣੇ 'ਤੇ ਡਾਂਸ ਕਰਨ ਲਈ ਕਿਹਾ ਅਤੇ ਉਹ ਇੰਨੇ ਪ੍ਰਭਾਵਿਤ ਹੋਏ ਕਿ ਉਨ੍ਹਾਂ ਨੇ ਉਸ ਨੂੰ ਆਪਣਾ ਅਸਿਸਟੈਂਟ ਬਣਾ ਲਿਆ। 

ਫਿਰ 12 ਸਾਲ ਦੀ ਉਮਰ ਤੋਂ ਹੀ ਸਰੋਜ ਖਾਨ ਨੇ ਡਾਂਸ ਸਿਖਾਉਣਾ ਸ਼ੁਰੂ ਕਰ ਦਿੱਤਾ।

ਇਹ ਵੀ ਪੜ੍ਹੋ:-

ਪਾਕਿਸਤਾਨ ਤੋਂ ਆਇਆ ਪਰਿਵਾਰ

ਅਤੀਤ ਦੀ ਗੱਲ ਕਰੀਏ ਤਾਂ ਵੰਡ ਦੇ ਦੁਖਾਂਤ ਤੋਂ ਬਾਅਦ ਉਨ੍ਹਾਂ ਦਾ ਪਰਿਵਾਰ ਪਾਕਿਸਤਾਨ ਤੋਂ ਮੁੰਬਈ ਆਇਆ ਸੀ ਅਤੇ ਉਨ੍ਹਾਂ ਦਾ ਜਨਮ 1948 ਵਿੱਚ ਮੁੰਬਈ ਵਿੱਚ ਹੋਇਆ ਸੀ। 

ਉਹ ਬਚਪਨ ਤੋਂ ਹੀ ਡਾਂਸ ਦਾ ਸ਼ੌਕੀਨ ਸੀ ਤਾਂ ਸਲਾਹ ਮਸ਼ਵਰੇ ਤੋਂ ਬਾਅਦ ਉਨ੍ਹਾਂ ਨੂੰ ਬਾਲ ਕਲਾਕਾਰ ਵਜੋਂ ਫਿਲਮਾਂ ਵਿਚ ਭੇਜਿਆ ਗਿਆ ।

1961 ਵਿਚ ਸਰੋਜ ਖਾਨ ਨੇ ਫਿਲਮ ਨਜ਼ਾਰਾ ਵਿਚ ਇੱਕ ਬਾਲ ਕਲਾਕਾਰ ਵਜੋਂ ਕੰਮ ਕੀਤਾ। ਸਰੋਜ ਲਗਭਗ 10 ਸਾਲ ਦੀ ਸੀ ਜਦੋਂ ਪਿਤਾ ਦੀ ਮੌਤ ਹੋ ਗਈ ਅਤੇ 10 ਸਾਲ ਦੀ ਉਮਰ ਵਿਚ ਪਰਿਵਾਰ ਦਾ ਬੋਝ ਉਨ੍ਹਾਂ ਦੇ ਮੋਢਿਆਂ ’ਤੇ ਪੈ ਗਿਆ ਅਤੇ ਉਨ੍ਹਾਂ ਨੇ ਇੱਕ ਗਰੁੱਪ ਡਾਂਸਰ ਵਜੋਂ ਕੰਮ ਕਰਨਾ ਸ਼ੁਰੂ ਕਰ ਦਿੱਤਾ। 

ਉਨ੍ਹਾਂ ਦੀ ਜ਼ਿੰਦਗੀ ਵਿਚ ਇੱਕ ਨਵਾਂ ਮੋੜ ਉਦੋਂ ਆਇਆ ਜਦੋਂ ਡਾਂਸ ਗੁਰੂ ਸੋਹਨਲਾਲ ਨੇ ਉਨ੍ਹਾਂ ਨੂੰ ਦੇਖਿਆ ਅਤੇ ਉਨ੍ਹਾਂ ਨੂੰ ਆਪਣਾ ਅਸਿਸਟੈਂਟ ਬਣਾ ਲਿਆ।

70 ਦੇ ਦਹਾਕੇ ਵਿਚ ਅਦਾਕਾਰਾ ਸਾਧਨਾ ਨੇ ‘ਗੀਤਾ ਮੇਰਾ ਨਾਮ’ ਵਿਚ ਬਤੌਰ ਇੱਕ ਡਾਂਸ ਨਿਰਦੇਸ਼ਕ ਬਰੇਕ ਦਿੱਤਾ। ਸਾਧਨਾ ਨੇ ਖੁਦ ਫਿਲਮ ਬਣਾਈ ਪਰ ਉਨ੍ਹਾਂ ਨੂੰ ਪਛਾਣ ਮਿਲੀ ਸੁਭਾਸ਼ ਘਈ ਦੀਆਂ ਫਿਲਮਾਂ ‘ਵਿਧਾਤਾ’ ਅਤੇ ‘ਹੀਰੋ’ ਰਾਹੀਂ ਜਦੋ ਮੀਨਾਕਸ਼ੀ ਸੇਸ਼ਾਦਰੀ ਦਾ ਗਾਣਾ ਇਆ -ਤੂੰ ਮੇਰਾ ਹੀਰੋ ਹੈ…।

ਹਾਲਾਂਕਿ ਸਰੋਜ ਖਾਨ ਸੱਚਮੁੱਚ ਵੱਡੀ ਲੀਗ ਵਿਚ ਸ਼ਾਮਲ ਹੋਈ ਸੀ ਜਦੋਂ ਉਨ੍ਹਾਂ ਨੇ ਸ਼੍ਰੀਦੇਵੀ ਅਤੇ ਮਾਧੁਰੀ ਦੀਕਸ਼ਿਤ ਦੇ ਨਾਲ ਮਿਲ ਕੇ ਜ਼ਬਰਦਸਤ ਗਾਣੇ ਦਿੱਤੇ।

‘ਨਾਗੀਨਾ’ ਵਿਚ ‘ਮੈਂ ਤੇਰੀ ਦੁਸ਼ਮਣ’, ‘ਤੇਜਾਬ’ ਵਿਚ ‘ਇੱਕ-ਦੋ-ਤਿੰਨ’, ਜਾਂ ‘ਚਾਂਦਨੀ’ ਵਿਚ ‘ਮੇਰੇ ਹਾਥੋਂ ਮੇਂ ਨੌ-ਨੌ ਚੂੜੀਆਂ ਹੈਂ’। ਇਨ੍ਹਾਂ ਗਾਣਿਆ ਵਿਚ ਸ਼ਲਾਘਾ ਭਲੇ ਹੀ ਮਾਧੁਰੀ ਦੀਕਸ਼ਿਤ ਜਾਂ ਸ਼੍ਰੀਦੇਵੀ ਦੀ ਹੋਈ ਹੋਵੇ ਪਰ ਪਰਦੇ ਦੇ ਪਿੱਛੇ ਸਖ਼ਤ ਮਿਹਨਤ ਸਰੋਜ ਖਾਨ ਦੀ ਸੀ।

ਸਰੋਜ ਖਾਨ ਦੀ ਖਾਸੀਅਤ ਇਹ ਸੀ ਕਿ ਉਨ੍ਹਾਂ ਨੇ...